এতো সুন্দর একটি সোশ্যাল মিডিয়া আমাদের দেশের কিছু মন্দ লোকের কারণে ভয়ানক পরিস্থিতিতে চলে গেছে। অর্থ উপার্জনের উদ্দেশ্যে কিছু অসাধু মানুষ ইউটিউবকে কলুষিত করছে। খুব বাজে শিরোনাম দিয়ে ভিডিও আপ করা, বাজে শব্দের ট্যাগ ব্যবহার এবং আপত্তিকর ভিডিও আপ করার প্রতি এইসব রুচিহীন মানুষগুলোর আগ্রহ বেশি। ইউটিউব থেকে আয় হয়, এই ধারণা থেকেই নিজেদের ভিডিও বেশি বেশি ‘হিট’ বা ক্লিক করানোর জন্য এসব আপত্তিকর কাজ করা হচ্ছে ইউটিউবে। যার সরাসরি প্রভাব পড়ছে অন্য ব্যবহারকারীদের উপর। নতুনভাবে ইউটিউব ব্যবহারে আসা কিশোর-কিশোরীদের উপর।